OhtuTie-projektin kokous		 			           
pöytäkirja
												
Aika:
1.7.2004 kello 9
Paikka:
Tietojenkäsittelytieteen laitoksen luokka C455
Läsnä:
Jyrki Kankaanpää 
Marianne Korpela (ohjaaja)
Sinikka Loikkanen 
Esa-Matti Miettinen (kokouksen sihteeri)
Janne Nevalainen (kokouksen puheenjohtaja)
Max Österman 

Kokouksen avaus
Puheenjohtaja avasi kokouksen kello 09.08.

Tehtyjä asioita
Jyrki kertoi korjanneensa suunnitteludokumentin ulkoasua. Muutama dokumentin kohta oli vielä kesken. Esa oli ohjelmoinut työaikatiedoston käsittelystä vastaavaa luokkaa. Max ja Janne olivat työskennelleet tietokannan parissa.

Työn suunnittelu
Marianne totesi, että koska erillisen toteutusdokumentin sijaan aiottiin päivittää suunnitteludokumenttia poikettaessa suunnittelusta, voi dokumentista puuttuvat luokkien kuvaukset  kirjoittaa luokkien lähdekoodin valmistuttua.

Marianne sanoi asiakkaan maininneen aiemmin, ettei järjestelmän tarvitse tukea monta yhtäaikaista käyttäjää.

Sovittiin, että työaikatiedoston käsittelystä vastaavaa luokkaa ohjelmoiva Esa voi päättää itse korvaako työtuntitiedoston syöttäminen järjestelmään vanhat tiedot vai lisätäänkö tiedoston sisältö vain tietokantaan.

Päätettiin antaa Sinikan päättää käytetäänkö järjestelmässä WWW-selaimelle toimitettavien sivujen ulkoasun määrittelyyn tyylitiedostoja vai ei.

Seuraavat kokoukset
Päätettiin pitää suunnittelukokoukset jatkossa Aleksandriassa kello 9.15. 

Kokouksen päättäminen
Puheenjohtaja päätti kokouksen kello 9.38.

Esa-Matti Miettinen
Kokouksen sihteeri